Document ID: /roh_data/filtered/fineweb-2-filterrobots_roh.jsonl.gz/37234

La Societad svizra da radio e televisiun (SSR) è cun clera finamira per via – er en temps turbulents
La branscha da medias sa mida radicalmain: models da fatschenta tradiziunals vegnan mess en dumonda en il temp da l'internet, la concurrenza en Svizra ed a l'exteriur crescha ed er il pievel svizzer sco gruppa en mira sa mida – e cun el er il cumportament en connex cun las medias. Ultra da quai èn era las cundiziuns politicas che mettan cunfins a la SSR ina sfida quotidiana. Per betg perder ord egl la finamira, definescha la SSR las finamiras e prioritads dals proxims onns en sia strategia d'interpresa e procura uschia che tut las unitads d'interpresa lavuran per la medema chaussa e che tut ils collavuraturs èn infurmads davart las finamiras communablas. En temps plitost turbulents sco oz vul quai dir da per exempel era posiziunar la chasa da medias sco chasa multimediala en l'ambient che sa mida.